open-index/open-wikipedia-markdown huggingface dataset:
Herichthys

se teksten

***Herichthys*** er en gruppe ciklider i underfamilien Cichlasomatinae.
De fleste artene er endemiske til Mexico, men Texas-cikliden finnes også naturlig sør i Texas.

## Arter
* *[[Herichthys bartoni]]* Bean, 1892
* Perlemorciklide (*Herichthys carpintis*) Jordan & Snyder, 1899	 
* Texas-ciklide (*Herichthys cyanoguttatus*) Baird & Girard, 1854
* *[[Herichthys deppii]]* Heckel, 1840
* *[[Herichthys labridens]]* Pellegrin, 1903
* *[[Herichthys minckleyi]]* Kornfield & Taylor, 1983)
* *[[Herichthys pantostictus]]* Taylor & Miller, 1983
* *[[Herichthys pearsei]]* Hubbs, 1936
* *[[Herichthys steindachneri]]* Jordan & Snyder, 1899
* *[[Herichthys tamasopoensis]]* Artigas Azas, 1993

## Tidligere arter (utvalg)
Følgende arter har på et eller annet tidspunkt vært regnet til *Herichthys*, men siden blitt flyttet til andre slekter:
* Nicaraguaciklide (*[[Hypsophrys]] nicaraguensis*)
* Jaguarciklide (*[[Parachromis]] managuensis*)

## Eksterne lenker
*
Uruguay-demningen

**Uruguay-demningen** er en demning med et vannkraftverk i Uruguay-elva i Argentina. Utbyggingen skjedde fra 1985 til ferdigstillelsen av anlegget i 1989.

Totalt installert vannkrafteffekt om lag 300 MW.

Demningen er en såkalt RCC betong gravitasjonsdam som er 77 meter høy og 687 meter lang. Reservoaret kan romme inntil 1.175 millioner m³ vannmasser.

## Se også
*Liste over verdens største vannkraftverk

## Eksterne lenker
* RCC Dams, Argentina. Besøkt 16. januar 2012.
Saladillo-demningen

**Saladillo-demningen** er en demning som gir vannforsyning fra Quinto-elva i provinsen San Luis, Argentina. Utbyggingen skjedde fra 2009 til ferdigstillelsen av anlegget i 2011.

Demningen er en såkalt RCC betong gravitasjonsdam som er 75 meter høy og 215 meter lang. Den eies av provinsregjeringen.

## Eksterne lenker
* RCC Dams, Argentina. Besøkt 16. januar 2012.
El Bolsón-demningen

**El Bolsón-demningen** er en demning som gir vannforsyning og irrigasjon i Argentina. Utbyggingen skjedde fra 2009 til ferdigstillelsen av anlegget i 2012.

Demningen er en såkalt RCC-betong gravitasjonsdam som er 64 meter høy og 380 meter lang. Reservoaret kan romme inntil 38 millioner m³ vann.

## Eksterne lenker
* RCC Dams, Argentina. Besøkt 16. januar 2012.
Dia (måne)

**Dia**, også kjent som **Jupiter LIII**, er den nest ytterste prograde irregulære månen til Jupiter. Frem til 7. mars 2015 ble månen kalt **S/2000 J 11**. Legemet ble oppdaget av et lag med astronomer fra University of Hawaii ledet av Scott S. Sheppard i slutten av november 2000. Etter de første observasjonene, ble den ikke funnet igjen på mer enn et tiår. Dette fikk enkelte astronomer til å anta at objektet var gått tapt, hadde krasjet inn i Himalia og skapt en svak ring rundt Jupiter. I 2010, 2011 og 2012 ble objektet imidlertid sett på nytt.
## Referanser


## Eksterne lenker
* Efemerider IAU-MPC NSES
* Gjennomsnittlige baneparametre NASA JPL
* Scott Sheppard-sider
* David Jewitt-sider
Pedrógão-demningen

**Pedrógão-demningen** er en demning med et vannkraftverk i provinsen Beja sør i Portugal. Utbyggingen skjedde fra 2002 til ferdigstillelsen av anlegget i 2005.

Demningen er en såkalt RCC betong gravitasjonsdam som er 43 meter høy og 448 meter lang. Reservoaret kan romme inntil 106 millioner m³ vannmasser. Det skaper et vannmagasin nummer to til Alqueva vannkraftverk, hvorav hovedmagasinet skapes av Alqueva-demningen.

## Se også
*Liste over verdens største vannkraftverk

## Eksterne lenker
* RCC Dams, Portugal. Besøkt 16. januar 2012.
Corgas-demningen

**Corgas-demningen** er en demning i elva Isna-elva (sideelv til Tejo) i det sentrale Portugal, provinsen Castelo Branco.

Demningen er en betong dam som er 30 meter høy og 545 meter lang. Den brukes til flomkontroll og vannforsyning. Reservoaret kan romme inntil 660 millioner m³ vannmasser.

## Eksterne lenker
Aline Nistad

**Aline Nistad** (født 24. august 1954 i Oslo, død 23. september 2017) var solotrombonist i Oslo-Filharmonien (OFO) fra 1979 til 2016. I fire år studerte hun ved Østlandets musikkonservatorium med filharmonikeren Arild Jensen før hun fortsatte studiene i London med Denis Wick. Hun hadde i 1979 sin debutkonsert i Universitetets Aula i Oslo.
Hun har vært solist med OFO i Lars-Erik Larsson «Concertino for trombone og strykere», Launy Grøndahl «Konsert for trombone og orkester», Leif Segerstam «Orchestral Diary Sheet no 11 for trombone og orkester», Johann Georg Albrechtsberger «Konsert for alttrombone og orkester».

Nistad var en aktiv kammermusiker – blant annet medlem av Den Norske Messingkvintett, Norske Blåsere og Oslo Sinfonietta.

Nistad var 1. amanuensis ved Norges musikkhøgskole og underviste i trombone og kammermusikk.
Hun har vært gjesteforeleser ved konservatoriene blant annet i Boston (USA), Birmingham (England), Manchester (England), Cardiff(Wales) og Leipzig (Tyskland).

## Utgivelser

Sammen med Jan Fredrik Christiansen har Aline Nistad utgitt tre samlinger med duetter for trompet og trombone. Alle med demo-cd innspilt av utgiverne (lyd Thor Bjørn Neby):
* Johann Sebastian Bach: 15 Tostemte Invensjoner (originalt for klaver) tilrettelagt for trompet og trombone
* Joseph Bodin de Boismortier: Sonater 1-9 (originalt for to fagotter) tilrettelagt for trompet og trombone
* Johann Sebastian Bach: Bachs beste - ukjente perler for trompet og trombone

## Innspillinger
* Knut Nystedt "Rhapsody in Green" for messingkvintett – Den Norske Messingkvintett/Polygram 1983
* "Brass Festival" – Det Skandinaviske Brassensemblet/Jorma Panula/BIS 1984
* Peter Tsjaikovskij symfonier 1-6 OFO/Mariss Jansons/Chandos 1984-87
* Gustav Mahler symfoni nr 3 OFO/Mariss Jansons/Simax 2002
* Gustav Mahler symfoni nr 7 (tenorhorn solo) OFO/Mariss Jansons/Simax 2000
* Gustav Mahler symfoni nr 6 OFO/Jukka-Pekka Saraste/Simax 2011

## Eksterne lenker
*
Apartadura-demningen

**Apartadura-demningen** er en demning i elva Reveladas (sideelv til Tejo) i det sentrale Portugal, provinsen Portalegre, Marvão kommune..

Demningen er en steinfyllingsdam som er 44,5 meter høy og 508 meter lang. Den brukes til flomkontroll og vannforsyning. Reservoaret kan romme inntil 7,5 millioner m³ vannmasser.

## Se også
*Liste over verdens største vannkraftverk

## Eksterne lenker
*
Belverdemningen

**Belverdemningen** er en demning med vannkraftverk i elva Tejo i det sentrale Portugal, provinsen Portalegre – kommunen Gavião. Installert effekt er 80 MW.

Demningen er  30 meter høy og 327 meter lang. Den brukes til flomkontroll og vannkraft. Reservoaret kan romme inntil 12,5 millioner m³ vannmasser.

## Se også
*Liste over verdens største vannkraftverk

## Eksterne lenker
*
Cabril-demningen

**Cabril-demningen** er en demning i elva Zêzere-elva (sideelv til Tejo) i det sentrale Portugal i distriktet Leiria i kommunen Pedrógão Grande.

Demningen er en buedam i betong som er 136 meter høy og 290 meter lang. Den brukes til flomkontroll og vannforsyning. Reservoaret kan romme inntil 615 millioner m³ vannmasser.

## Se også
* Liste over verdens største vannkraftverk

## Eksterne lenker
*
Gent–Wevelgem 2005

**[[Gent-Wevelgem]] 2005** var den 63. utgaven av sykkelrittet og ble avholdt 6. april 2005. Rittet var 208 km langt. Nico Mattan vant på en kontroversiell måte. Etter rittet la lagdirektøren  til Fassa Bortolo, Giancarlo Ferreti, inn en protest til rittjuryen hvor han hevdet at Mattan hadde brukt dragsuget etter kjøretøyene til pressen og støtteapparatene for å beseire Fassa Portolo-rytteren Juan Antonio Flecha. Funksjonærene til UCI la skylden på kjøretøyene fremfor Mattan og opprettholdt løpet resultatet.

## Sluttresultat

## Referanser


## Eksterne lenker
* 
* Rittets nettside
I Was the One

**«I Was the One»** er en amerikansk sang, skrevet av Aaron Schroeder, Bill Peppers, Claude Demetrius and Hal Blair.

Elvis Presley spilte den inn i RCA Studios, Nashville, 11. januar 1956. «I Was the One» ble utgitt som B-siden til singlen *Heartbreak Hotel* (RCA Victor 20-6420 (78-plate) og RCA Victor 47-6420 (single)) i 1956. Produsent was Steve Sholes.

## Andre versjoner
Det svenske bandet Streaplers hadde den på LP-platen *Speed* (Bohus Bglp&nbsp;5010) fra 1978

## Referanser
MF «Stavanger» (1973)

**MF «Stavanger»** er en bilferge som ble bygd for Det Stavangerske Dampskibsselskab i 1973, for bruk mellom Stavanger–Tau. Gikk senere flere forskjellige ruter i Ryfylke før hun ble solgt til Finnmark Fylkesrederi og Ruteselskap. Etter dette har hun hatt flere eiere og seiler i dag på den italienske vestkyst som «Isola del Giglio»

## «Stavanger»
* 1973:  12. juli: Levert til Det Stavangerske Dampskibsselskab, Stavanger som «Stavanger»
* 1973:  15. juli: Satt i trafikk Stavanger – Tau.
* 1979:   1. mai: Satt i trafikk Stavanger - Judaberg
* 1982:  Solgt til Finnmark Fylkesrederi og Ruteselskap

## «Porsangerfjord»
* 1982:  juli: Omdøpt «Porsangerfjord». Hjemmehavn Hammerfest. Satt i trafikk Kåfjord – Honningsvåg
* 1983:  Ombygget. 
* 1992:  Solgt til Langelandsfærgen A/S, Lohals, Danmark.

## «Lundeborg»
* 1992:  Omdøpt «Lundeborg» og registrert i Lohals, Danmark
* 1992:  Satt i trafikk Lohals – Korsør
* 1996:  27. februar: Solgt til Scandlines Danmark A/S, København, Danmark

## «Tranekær»
* 1996:  21. mars: Omdøpt «Tranekær». Fortsatte i ruten Lohals – Korsør
* 1999:  15. desember: Solgt til Maregiglio di Navigazione Srl., Isola del Giglio, Italia

## «Isola del Giglio»
* 2000:  Registrert i Livorno. Omdøpt «Isola del Giglio» 
* 2000:  Ombygget og satt i fart mellom Porto Santo Stefano – Isola del Giglio, Italia
* 2012:  13. januar: Deltok i redningsarbeidet da cruiseskipet «Costa Concordia» grunnstøtte og sank ved Isola del Giglio
* 2014: Fremdeles i fart.

## Kilder
*www.skipsarkiv-rogaland.net «Stavanger»
*www.fjordfaehren.de  «Stavanger»

## Eksterne lenker
* 
*
Frateldemningen

**Frateldemningen** er en demning i elva Tejo i det sentrale Portugal, provinsen Portalegre, Nisa kommune.

Demningen er en betong gravitasjonsdam som er 43 meter høy og 87 meter lang. Den brukes til flomkontroll og vannkraft. Reservoaret kan romme inntil 92,5 millioner m³ vannmasser.

## Se også
* Liste over verdens største vannkraftverk

## Eksterne lenker
*
Maranhão-demningen

**Maranhãodemningen** er en demning i elva Seda (sideelv til Tejo) i det sentrale Portugal, provinsen Portalegre, Marvão kommune. Årlig kraftproduksjon er 13 GWh.

Demningen er en betong gravitasjonsdam som er 49 meter høy og 133 meter lang. Den brukes til flomkontroll og vannkraft. Reservoaret kan romme inntil 205 millioner m³ vannmasser.

## Se også
*Liste over verdens største vannkraftverk
Montargil-demningen

**Montargil-demningen** er en demning i elva Sôr (sideelv til Tejo) i det sentrale Portugal, provinsen Portalegre, Ponte de Sôr kommune. Årlig kraftproduksjon er beskjedne 5,8 GWh.

Demningen er en steinfyllingsdam som er 36 meter høy og 427 meter lang. Den brukes til flomkontroll og vannkraft. Reservoaret kan romme inntil 164 millioner m³ vannmasser.

## Se også
*Liste over verdens største vannkraftverk
Odeleite-demningen

**Odeleite-demningen** er en demning i elva Odeleite i det sørlige Portugal, provinsen Faro, Castro Marim kommune..

Demningen er en betong gravitasjonsdam som er 55 meter høy og 347 meter lang. Den brukes til flomkontroll og irrigasjon. Reservoaret kan romme inntil 130 millioner m³ vannmasser.

## Se også
* Liste over verdens største vannkraftverk

## Eksterne lenker
*
Santa Clara-demningen

**Santa Clara-demningen** er en demning i elva Rio Mira i det sørlige Portugal, provinsen Beja, ved Santa-Clara-a-Velha i Odemira kommune..

Demningen er en steinfyllingsdam som er 83 meter høy. Den brukes til flomkontroll og irrigasjon. Reservoaret kan romme inntil 485 millioner m³ vannmasser.

## Se også
*Liste over verdens største vannkraftverk
Roxodemningen

**Roxodemningen** er en demning i elva Ribeira do Roxo i det sørlige Portugal, provinsen Beja, Odemira kommune..

Demningen er en betong gravitasjonsdam og steinfyllingsdam som er 34 meter høy og 140 meter lang. Den brukes til flomkontroll og irrigasjon. Reservoaret kan romme inntil 96,3 millioner m³ vannmasser. Arealet av innsjøen er 13.78&nbsp;km² (1.378 hektar).

## Se også
*Liste over verdens største vannkraftverk
Odivelas-demningen

**Odivelas-demningen** er en demning i elva Ribeira de Odivelas i det sørlige Portugal, provinsen Beja, Ferreira do Alentejo kommune..

Demningen er en steinfyllingsdam som er 55 meter høy og 544 meter lang. Den brukes til irrigasjon. Reservoaret kan romme inntil 96 millioner m³ vannmasser.

## Se også
* Liste over verdens største vannkraftverk

## Referanser


## Eksterne lenker
*
Monte da Rocha-demningen

**Monte da Rocha** er en demning i elva Rio Sado i det sørlige Portugal, provinsen Beja, Ouriqoe kommune.

Demningen er en jordfyllingsdam som er 55 meter høy og 2.000 meter lang. Den brukes til irrigasjon. Reservoaret kan romme inntil 104,5 millioner m³ vannmasser.

## Se også
*Liste over verdens største vannkraftverk

## Referanser


## Eksterne lenker
* Barragem do Monte da Rocha - Wikimapia
Lamprolenis nitida

***Lamprolenis nitida*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor, brun sommerfugl. Forvingens ytterkant er en tanke innbuktet. Undersiden er mørkbrun med en stor, oransje-kantet øyeflekk ved spissen av forvingen og to store øyeflekker på bakvingen. Oversiden er tilsynelatende ensfarget brun, men hos hannen finnes det to ulike typer overflatestrukturer på skjellene som gir opphav til to forskjellige strukturfarger, avhengig av hvilken vinkel man ser sommerfuglen fra.

## Levevis
Arten lever rundt lysninger i skog opptil 1500 meter over havet. Larvene utvikler seg på bambus.

## Utbredelse
Arten er utbredt i Ny-Guinea.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Coenonymphina
***************** *Lamprolenis nitida* Godman & Salvin, 1881

## Kilder
* Ingram, A.L., J.P. Vigneron, A.R. Parker & V. Lousse (2006) Blazed gratings on a butterfly scale produce novel iridescence pattern. http://perso.fundp.ac.be/~jpvigner/press/BioPhotonics/Lamprolenis.pdf
* Markku Savela's Lepidoptera and some other life forms: Sjekkliste over artene. Hentet 16.1. 2012.
* Brower, A.V.Z.(2006) *Lamprolenis* på *Tree of life* http://tolweb.org/Lamprolenis_nitida/

## Eksterne lenker
* 
* Bilde av arten
Caiademningen

**Caiademningen** er en demning i elva Caia (sideelv til Guadiana) i det sentrale Portugal, provinsen Portalegre, Campo Maior kommune.

Demningen er en betong gravitasjonsdam e en jordfyllingsdam som er 45,2 meter høy og 949 meter lang. Den brukes til flomkontroll. Reservoaret kan romme inntil 203 millioner m³ vannmasser.

## Se også
*Liste over verdens største vannkraftverk

## Referanser


## Eksterne lenker
* Barragem do Caia - Wikimapia
Santa Luzia-demningen

**Santa Luzia-demningen** er en demning med vannkraftverk i elva Rio Unhais (sideelv til Tajo) i det sentrale Portugal, provinsen Coimbra, Pampilhosa da Serra kommune..

Demningen er en betong buedam som er 76 meter høy og 115 meter lang. Den brukes til flomkontroll og vannkraft. Reservoaret kan romme inntil 54 millioner m³ vannmasser.

## Se også
* Liste over verdens største vannkraftverk

## Eksterne lenker
*
The Fallen Divine

**The Fallen Divine** er et norsk progressiv black metal-band fra Oslo/Akershus, etablert i 2009. I 2012 signerte bandet kontrakt med Indie Recordings.

## Diskografi
*2010: *[[The Eternal Past and Future]]* (EP)
*2012: *[[The Binding Cycle]]* (Indie Recordings)
*2018: *[[Event Horizon]]* (EP)
*2024: Atlas

## Medlemmer
*Christoffer Wig - Gitar
*Markus Charras - Gitar
*Magnus Kvist - Vokal
*Isak Vethe - Bass

## Referanser


## Eksterne lenker
* 
* Metal Storm - Intervju
* Alternativematter – Intervju
* Metalzone - Anmeldelse ''The Binding Cycle'' 
* Ringmaster Review – Anmeldelse ''The Binding Cycle''
* Angry Metal Guy – Anmeldelse ''The Binding Cycle''
POWER1

**POWER1** er en tidligere 32-biter RISC mikroprosessor som ble utviklet og produsert av IBM. Mikroprosessoren bestod av 8-10 separate integrerte kretser og ble lansert i London den 14. februar 1990 som den første implementasjon av arkitekturen IBM POWER. Før lanseringen av POWER2 i 1993 var den kjent som **RISC System/6000 CPU** og **RS/6000 CPU**.

POWER1 ble lansert sammen med tjenermaskinene og arbeidsstasjonene RISC System/6000 og versjon 3.1 av operativsystemet AIX. POWER1 hadde ikke støtte for multiprosessering, ettersom dette er vanskelig å realisere med mikroprosessorer fordelt på flere brikker. I modellen SP1 av IBM Scalable POWERparallel, forsøkte IBM å bøte på denne svakheten gjennom *clustering* som simulerte multiprosesserende systemer.

POWER1 ble lansert i klokkefrekvenser på 20, 25 og 30 MHz. To oppgraderinger kjørte i høyere hastigheter, noe som ble gjort mulig ved å ta i bruk mer avanserte halvlederprosesser. I 1991 lanserte IBM POWER1+, som kjørte i 25, 33 og 41 MHz. POWER1++ ble lansert den 23. oktober 1992 i hastigheter på 25, 33, 41.6, 45, 50 og 62.5 MHz.

## Arkitektur
POWER1 er en 32-bit toveis superskalær mikroprosessor, bestående av tre utførende enheter:
* En heltallsenhet, kalt *fixed-point unit* (FXU)
* En branch predictor, kalt *branch predictor unit* (BPU)
* En desimaltallsenhet, kalt *floating point unit* (FPU)

Adressebussen er 32-bit, men den virtuelle adressebussen er 52-bit og tillater adressering av mer enn 4 Gigabyte hukommelse.

POWER1 er såkalt *[[byterekkefølge|big-endian]]*. Den benytter den såkalte Harvardarkitekturen, hvor hurtigminnet er oppdelt i separate deler for instruksjoner og data. Hurtigminnet for instruksjoner er 8 KB, er toveis assosiativt med 64 byte store linjer og er plassert på en egen brikke kalt *I-cache Unit* (ICU).

Også hurtigminnet for data er plassert på egne brikker. Det finnes to konfigurasjoner: I den såkalte RIOS.9 har dette hurtigminnet en størrelse på 32 KB, fordelt på fire brikker kalt *D-cache Units* (DCU), hver på 16 KB. I konfigurasjonen RIOS-1, er dette hurtigminnet 64 KB, fordelt på seks brikker. Hurtigminnet for data er fireveis assosiativt med 128 byte store linjer. Det benytter et såkalt *store-back scheme*, hvor data mellomlagres i hurtigminnet i stedet for i ekstern RAM for å redusere antall dataoverføringer.

POWER1 hadde ikke støtte for multiprosessering, ettersom dette er vanskelig å realisere med mikroprosessorer fordelt på flere brikker. IBM forsøkte å bøte på denne svakheten gjennom *clustering*, hvor datamaskiner fungerte som om de var multiprosesserende systemer. Dette konseptet ble realisert i modellen SP1 av IBM Scalable POWERparallel, som var basert på POWER1. Mikroprosessorer basert på POWER-arkitekturen fikk ikke støtte for multiprosessering før lanseringen av POWER3 i 1998.
Gnaeus Domitius Corbulo

**Gnaeus Domitius Corbulo** (ca. 7&ndash;67) var en romersk general og svigerbror til keiser Caligula.

## Referanser


## Eksterne lenker
*
Send Me the Pillow That You Dream On

**«Send Me the Pillow That You Dream On»** er en amerikansk country and western-sang, skrevet og innspilt av Hank Locklin. Sangen møtte suksess og lå som # 5 på listen. Den ble en standard for the Nashville sound. Både pop- og countryartister har gjort coverversjoner av den.

Locklins første versjon av sangen ble utgitt på 78-platen Star 1360 i september 1949, men den nådde ikke listen. I desember 1957 ble en ny versjon utgitt på singlen RCA Victor 47-7127. Den lå som høyest som # 5 på countrylisten i 1958 og krysset over til Billboard Hot 100-listen.

## Andre versjoner (i utvalg)
*The Browns featuring Jim Edward Brown. Utgitt på singlen RCA Victor 47-7804 i 1958. Produsent var Chet Atkins
*Pat Boone. Utgitt på LP-platen *Great! Great! Great!* (Dot DLP-25346 (stereo) og Dot DLP-3346 (mono)) i 1961
*Johnny Tillotson. Utgitt på singlen Cadence 1424 i juli 1962.
*Connie Francis & Hank Williams Jr.. Utgitt på LP-platen *Connie Francis & Hank Williams Jr. Sing Great Country Favorites* (MGM SE&nbsp;4251 (stereo) og MGM E&nbsp;4251 (mono) i 1964
*Dean Martin. Utgitt på singlen Reprise 0344 22. desember 1964
*The Whites

## Listeplasseringer

## Norske versjoner
C. C. Bøyesen, Benny Borg, O. S. Ørli og Arne Bendiksen har skrevet norske tekster. Bøyesens norske tittel er «Send meg et bilde, kjære Kåre». Borgs tittel er «Gi meg et tegn på dine drømmer». Ørlis tittel er «Send meg et bilde av den lille». Bendiksens tittel er «Send meg den puten som vi delte».

### Innspillinger

## Referanser
Giglio

**Giglio** (italiensk *Isola del Giglio*) er ei øy og en kommune i provinsen Grosseto i Toscana i Italia. 

Giglio er 21,2 km² og nest størst av de toskanske øyene. Øya ligger ca. 50&nbsp;km sørøst for Elba og 18&nbsp;km vest for halvøya Monte Argentario. Giglio har ca. 1&nbsp;700 fastboende. Det er tre landsbyer på øya: Castello, som er øyas administrasjonssted, Porto og Campese. Giglios høyeste punkt er Poggio della Pagana som ligger 496 moh. Turistnæringen er viktigste næringsvei på Giglio. 

Sent om kvelden 13. januar 2012 gikk cruiseskipet «Costa Concordia» på grunn i strandkanten på øya. Skipet hadde  personer om bord. 32 personer omkom, den siste av dem ble funnet først 3. november 2014.

## Galleri

Giglio wiki mg-k.jpg|Giglio sett fra Monte Argentario på fastlandet
Giglio Campese.JPG|Giglio Campese
Giglio Castello.JPG|Giglio Castello
Isoladelgiglio-aranella.jpg|Spiaggia dell'Arenella


## Referanser




## Eksterne lenker
*
South Park (sesong 15)

Den femtende sesongen av **[[South Park]]** ble vist første gang mellom 27. april 2011 og den 16. november 2011. Sesongen ble gitt ut på DVD og Blu-ray den 27. mars 2012.  Dette er den fjerde sesongen hvor Kenny McCormick kun dør én gang.

## Spekulasjon om seriens fremtid
I etterkant av episoden «You're Getting Old» oppstod det spekulasjoner om at skaperne Trey Parker og Matt Stone var ved å avslutte serien. Episoden ble ansett av noen kritikere som en metafor for den frustrasjonen som skaperne opplever ved seriens fortsatte produksjon og en som en uoffisiell avslutning på serien.

Dette benektet Parker og Stone derimot, og under et interview *[[The Daily Show with Jon Stewart]]* den 15. juni 2011 nektet de for å være misfornøyd med serien og uttalte at de fortsatt nøt å produsere episoder. Parker kommenterte at selv om at episoden omhandlet noen av de frustrasjonen de hadde med serien så likte de å produsere episoden, og at de ville gjenoppta produksjonen i august 2011.

Som svar på spekulasjonene proklamerte Comedy Central gjennom media at South Park skulle fortsettes i minst to sesonger til og at duoen hadde skrevet under en kontrakt som varte til og med 2013. Kort før sesongfinalen «The Poor Kid» ble det offentliggjort at serien hadde forlenget kontrakten til 2016, hvilket bringer den opp på tyve sesonger.

## Liste over episoder

## Referanser


## Eksterne lenker
* Alle South Park-episoder på nett
* Episodeguide (engelsk)
Goetheanisme

**Goetheanisme** er en vitenskapsteoretisk retning som bygger på Goethes naturvitenskapelige arbeid. Begrepet er mest brukt innen den antroposofiske bevegelsen og dens omkrets. Goetheanismen fikk et teoretisk fundament gjennom Rudolf Steiners utgivelser av og kommentarer til Goethes naturvitenskapelige skrifter (1883–1897) og gjennom Steiners *Erkenntnistheorie der Goetheschen Weltanschauung* (1886). Goetheanismen tilstreber en forbindelse mellom empirisk metodikk og holistisk vesensforståelse. Dermed vil man overvinne det erkjennelsesteoretiske skillet mellom subjekt og objekt.

Begrepet goetheanisme går tilbake til 1803, da den svenske dikteren og diplomaten Karl Gustav Brinckmann brukte det i et brev til Goethe. Begrepet ble først tatt i bruk i større grad av Rudolf Steiner.

## Se også
* Goetheanum

## Litteratur
* Jochen Bockemühl: *Goethes naturwissenschaftliche Methode unter dem Aspekt der Verantwortungsbildung.* Elemente der Naturwissenschaft 38, 1983, S. 50-52
* Jochen Bockemühl: *Die Fruchtbarkeit von Goethes Wissenschaftsansatz in der Gegenwart.* Elemente der Naturwissenschaft 61, 1994, S. 52-69
* Henri Bortoft: *Goethes naturwissenschaftliche Methode.* Stuttgart 1995, ISBN 3-7725-1544-4.
* Thomas Göbel: *Erfahrung mit Idee durchtränken – Goethes naturwissenschaftliche Arbeitsmethode.* Aufsatz in *Natur und Kunst* (S.13-24), Stuttgart 1998, ISBN 3-7725-1748-X.
* Peter Heusser (Hrsg.): *Goethes Beitrag zur Erneuerung der Naturwissenschaften. Das Buch zur gleichnamigen Ringvorlesung an der Universität Bern.* Bern/Stuttgart/Wien 2000, ISBN 3-258-06083-5.
* Ernst-Michael Kranich: *Goetheanismus – seine Methode und Bedeutung in der Wissenschaft des Lebendigen.* Elemente der Naturwissenschaft 86, 2007, S. 31-45
* Wolfgang Schad (Hrsg.): *Goetheanistische Naturwissenschaft* (4 Bände). Stuttgart 1982–1985
* Wolfgang Schad (1987): *Der Goetheanistische Forschungsansatz und seine Anwendung auf die ökologische Problematik des Waldsterbens*. In G. R. Schnell (Hrsg.): *Waldsterben*, Stuttgart, ISBN 3-7725-0549-X
* Wolfgang Schad: *Was ist Goetheanismus?* Tycho de Brahe-Jahrbuch für Goetheanismus 2001, S. 23-66, ISBN 3-926347-23-6. Nachdruck in *Die Drei*, Heft 5-7, 2002
* Jost Schieren: *Anschauende Urteilskraft. Die philosophischen und methodischen Grundlagen von Goethes naturwissenschaftlichem Erkennen*. Düsseldorf/Bonn 1998, ISBN 3-930450-27-5.
* Rudolf Steiner: *Grundlinien einer Erkenntnistheorie der Goetheschen Weltanschauung*. GA-Nr. 2, 1886, ISBN 3-7274-6290-6.
* Rudolf Steiner: *Goethes Weltanschauung.* GA-Nr. 6, 1897, ISBN 3-7274-6250-7.
* Andreas Suchantke: *Metamorphose. Kunstgriff der Evolution.* Stuttgart 2002, ISBN 3-7725-1784-6.
* Andreas Suchantke: *Goetheanismus als „Erdung“ der Anthroposophie.* In: *Die Drei.* Heft 2 und 3, 2006

## Referanser
Waldorfdukke

**Waldorfdukke** (eller **steinerdukke**) er en dukke som brukes i steinerpedagogikk (waldorfpedagogikk). Den er laget av ull og bomull med teknikker fra tradisjonell europeisk dukkemakerkunst. Dukken er bevisst enkel for å oppmuntre barnet til å styrke sin forestillingsevne og kreativitet. For eksempel har dukken lite tydelige ansiktstrekk og ikke noe ansiktsuttrykk. Bena og armene er fleksible. I mange steinerskoler lager elevene waldorfdukker i håndarbeidstimene tidlig i barneskolen.

## Litteratur
* *Kinder Dolls: A Waldorf Doll-Making Handbook*, Maricristin Sealey, Hawthorn Press, 2001, ISBN 190345803X

## Eksterne lenker
*
POWER2

**POWER2**, opprinnelig kalt **RIOS2**, er en RISC mikroprosessor bestående av 6 eller 8 separate integrerte kretser. Mikroprosessoren er utviklet og produsert av IBM, og ble lansert i september 1993 som etterfølgeren til POWER1. Den er andre generasjon av mikroprosessorer basert på arkitekturen IBM POWER. 

POWER2 ble lansert som verdens raskeste mikroprosessor og overgikk ytelsen til Alpha 21064. Da Alpha 21064A ble introdusert i 1993, mistet POWER2 ledelsen og kom på andreplass. IBM hevdet at ytelsen til en 62.5 MHz POWER2 var 73.3 SPECint92 og 134.6 SPECfp92.

GNU C Compiler fjernet støtten til POWER1 (RIOS) og POWER2 (RIOS2) i versjon 4.5.

## Referanser
Nesoxenica leprea

***Nesoxenica leprea*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En nokås liten (vingespenn ca. 30 millimeter), brun og hvit sommerfugl. Oversiden er mørkbrun med to brede, hvite skråstriper på forvingen, bakvingen har hvite felter og runde, mørke flekker. Undersiden ligner oversiden, men er mer spraglete, og de lyse feltene på forvingen kan være gule. Larvene er grønne med gule sidestriper.

## Levevis
Arten holder til i fjellområder, der larvene lever på halvgras-arten (Cyperaceae) *Uncinia tenella*. Larvene gjemmer seg mellom tuene om dagen og spiser om natten.

## Utbredelse
Arten er utbredt på Tasmania.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Coenonymphina
***************** *Nesoxenica leprea* (Hewitson, 1862)

## Kilder
* Herbison-Evans, D. & Crossley, S.: Lepidoptera larvae of Australia – *Nesoxenica leprea* http://lepidoptera.butterflyhouse.com.au/nymp/leprea.html
* Markku Savela's Lepidoptera and some other life forms: Sjekkliste over artene. Hentet 17.1. 2012.
* Brower, A.V.Z.(2006) *Nesoxenica* på *Tree of life* http://tolweb.org/Nesoxenica_leprea/

## Eksterne lenker
* 
* Bilde av arten
Liste over førsteplasser på Billboard Hot 100 i 2010-årene

Denne artikkelen handler om den amerikanske **[[Billboard Hot 100]] hitliste i løpet av [[2010-årene]]**.

Billboard Hot 100 er en hitliste som presenterer de 100 mest populære singlene i USA for øyeblikket. Listen er basert på avspillinger på radio og platesalg.

## Liste

;Forklaring
&#160;&#160;♪&#160; – årets sang

## Statistikk

### Artister med flest sanger på toppen av Hot 100

### Artister med flest totale uker på toppen av Hot 100

### Sanger med flest totale uker på toppen av Hot 100

## Se også
*Billboard
*Billboard Hot 100

## Referanser
Nytt magasin for naturvidenskapene

***Nytt magasin for naturvidenskapene*** (etablert som *Nyt Magazin for Naturvidenskaberne* i 1823, opphørte i 1925 og ble gjenopprettet i 1936, for så å opphøre endelig i 1951) var et av de eldste norske vitenskapelige tidsskrifter. Det ble etablert i 1823 av tre professorer ved Det Kongelige Frederiks Universitet, nemlig økonomiprofessor Gregers Fougner Lundh, astronomiprofessor Christopher Hansteen og professor Hans Henrich Maschmann.  Da Hansteen og hans forskergruppe i 1828 etablerte Den Physiographiske Forening i Christiania, ble tidsskriftet formelt utgitt av foreningen.
I 1936 etablerte man oppfølgeren *Nytt magasin for naturvidenskapene*, og i 1951 ble det delt i to nye tidsskrift om botanikk og zoologi.
*Det første het *Nytt magasin for botanikk* 1952-71 og *Norwegian Journal of Botany* fra 1971-81 inntil det i 1981 ble en del av *Nordic Journal of Botany*
*Det andre het *Nytt magasin for zoologi* 1953-71 og *Norwegian Journal of Zoology* 1971-77, inntil det i 1977 ble  en del av *Zoologica Scripta*

## Referanser
Øyvind Hilmarsen

**Øyvind Hilmarsen** (født 1972) er en norsk tidligere politiker (H). Han har vært innvalgt i Tromsø kommunestyre 1991–2019, med unntak av én valgperiode. Han var byrådsleder i Tromsø kommune 2011–2015. I tillegg har han vært gruppeleder og medlem av formannskapet.

Hilmarsen er utdannet ingeniør i havbruksteknologi fra Høgskolen i Tromsø fra 1996 og cand.scient. i akvakultur fra Norges fiskerihøgskole fra 2001. Han har fra 2011 permisjon fra stillingen som daglig leder ved Senter for fjernteknologi i Tromsø. Han har tidligere vært forsøkstekniker ved Havbruksstasjonen i Tromsø AS, røkter ved opplevelsessenteret Polaria, prosjektleder ved Troms Stamfiskstasjon AS på Senja samt rådgiver i COWI AS.

## Eksterne lenker
*
Rosslandsåna

**Rosslandsåna** er ei elv i Sokndal kommune i Rogaland. Ved Lindland renner elva sammen med Bakkaåna og danner elva Sokno. Rosslandsåna er  lang regnet fra øverste kilde, og har et nedbørfelt på . Middelvannføringen ved munningen er .. 

Nederst i elva ligger Lindland kraftverk som eies av Dalane Energi.

## Referanser
IBM POWER

**POWER**, forkortelse for *Performance Optimization With Enhanced RISC*, er et RISC instruksjonssett som blir utviklet av IBM. Det er også navnet på en serie med mikroprosessorer som implementerer dette instruksjonssettet. Mikroprosessorene POWER1,  POWER2, og de første utgavene av PowerPC inneholder et 32-bit POWER instruksjonssett. Fra og med POWER3 og PowerPC 604 inneholder både POWER og PowerPC mikroprosessorer et 64-bit POWER instruksjonssett.

POWER3 og høyere implementerer ikke noen av de eldre POWER-instruksjonene som ble fjernet fra instruksjonssettet da PowerPC ble lansert, og heller ikke noen av utvidelsene til POWER2 som `lfq` og `stfq`.
POWER3

**POWER3** er en RISC mikroprosessor som er utviklet og produsert av IBM. Den ble lansert den 5. oktober 1998 som etterfølgeren til POWER2, og er tredje generasjon av mikroprosessorer basert på arkitekturen IBM POWER.

POWER3 skilte seg ut fra sine forgjengere på tre vesentlige områder. For det første er den en 64-bit superskalær mikroprosessor, mens forgjengerne POWER1 og POWER2 er 32-bit mikroprosessorer. For det andre er de utførende enhetene, sammen med nivå-1 hurtigminne for data og instruksjoner implementert i én enkelt brikke, mens forgjengerne består av mellom 6 og 10 separate integrerte kretser. For det tredje har mikroprosessoren støtte for multiprosessering.

POWER3 debuterte i den grafiske arbeidsstasjonen RS/6000 43P Model 260. Den var opprinnelig ment å bli kalt PowerPC 630, men ble omdøpt for å differensiere de forbrukerorienterte 32-bit PowerPC mikroprosessorene fra POWER-arkitekturen.

POWER3 var etterfølgeren til P2SC, et derivat av POWER2. Den ble benyttet i IBM RS/6000 tjenermaskiner og arbeidsstasjoner ved 200 MHz. Den konkurrerte med Alpha 21264 fra Digital Equipment Corporation (DEC) og PA-8500 fra Hewlett-Packard (HP).

## Referanser
Traktaten i Berlin, 1921

**Traktaten i Berlin** i 1921 var den endelige fredsavtalen mellom USA og Tyskland etter første verdenskrig. Den ble signert 25. august 1921. Traktaten var følge av senatets forkasting av deler av Versaillestraktaten på grunnlag av Lodgereservasjonene og valget av Warren G. Harding til ny president. I dagene som fulgte signerte USA separate fredsavtaler med Østerrike og Ungarn.

## Referanser
International Garden Exposition Suncheon Bay Korea 2013

**International Garden Exposition Suncheon Bay Korea 2013** arrangeres i Suncheon i Sør-Jeollaprovinsen i Sør-Korea fra 20. april 2013 til 20. oktober 2013. Arrangementet ble tildelt 16. september 2009 av The International Association of Horticultural Producers (APIH).
 
Garden Expo vil omfatte et areal på 1 527 000㎡ rundt Suncheonbukta, og fokuserer på grønn industri og bærekraftig utvikling. Det vil bli arrangert mange utstillinger, blant annet av hager og arboreter. Arrangørene forventer fem millioner besøkende i løpet av de seks månedene arrangementet holder åpent.

## Referanser


## Eksterne lenker
*  2013 Suncheon Garden Expo Korea
Griffith Taylor

**Thomas Griffith Taylor** (1880–1963) var en britisk-australsk geolog, geograf, antropolog og polarforsker.

Familien hans emigrerte til Australia i 1893. Han studerte ved University of Sydney, der han var elev av Edgeworth David. Senere var han ved University of Cambridge, der han etablerte vennskap med Raymond Priestley, Charles Wright og Frank Debenham som alle senere skulle delta  på Terra Nova-ekspedisjonen til Antarktis smmen med ham.

På Terra Nova-ekspedisjonen 1910–1912 under ledelse av Robert Falcon Scott bidro han til å utarbeide topografiske kart over vestkysten av McMurdo-sundet, det vil si mellom Dry Valleys og  Koettlitzbreen, og fra Granite Harbour.

Senere hadde han professorater ved universiteter i Sydney, Chicago og Toronto.

## Referanser


## Litteratur
* M. Sanderson, *Griffith Taylor*, Ottawa, Canada, 1988.
Nord-Ostsee-Bahn

**Nord-Ostsee-Bahn** eller **NOB** er et tysk jernbaneselskap som opererer i Schleswig-Holstein. Selskapet har base i Kiel, er eid av Transdev og ble etablert i 2000. Selskapets hovedrute er mellom Hamburg og Sylt.

NOB opererer to typer diesel-lokomotiver: MaK DE 2700 og Siemens EuroRunner. I tillegg bruker de to typer diesel-motorvogn: Alstom Coradia LINT og Bombardier Talent.

## Referanser
Bombardier Talent

**Bombardier Talent**, opprinnelig **Talbot Talent**, er en serie motorvognsett utviklet av Waggonfabrik Talbot (senere Bombardier Transportation) i Aachen i 1994. Dieselvarianten er levert til Tyskland (DB type 643/644), Norge (NSB type 93) og Canada (OC Transpo), mens den elektriske varianten er levert til Østerrike (ÖBB type 4023/4024/4124) og Ungarn (MÁV type 5342). Talent er et tysk akronym for **''Ta**lbot **le**ichter **N**ahverkehrs-**T**riebwagen''.

Den første utgaven som ble bestilt var dieselmekanisk med 3-vogner i 1996 til Deutsche Bahn (DB), der den fikk typenummer 643. Senere bestilte også andre tyske selskaper denne varianten. I 1998 bestilte DB også en dieselelektrisk variant med samme lengde som fikk typenummer 644. En kortere 2-vognsutgave av 643 ble også levert med typenummer 643.2. I 1997 bestilte NSB en 2-vogns dieselmekanisk utgave med krenging kjent som type 93.

I 2001 bestilte Österreichische Bundesbahnen (ÖBB) både 3- og 4-vogns elektrisk utgave av Talent, henholdsvis typenummer 4023 og 4024. En 4-vogns to-strømsutgave ble også levert, både til ÖBB med typenummer 4124 og ungarske MÁV med typenummer 5342.

I februar 2007 presenterte Bombardier oppfølgeren, Talent 2, som kun er tilgjengelig i elektrisk utgave. Talent 2 ble første gang vist på InnoTrans i Berlin i september 2008.

## Bildegalleri

Fil:643 044 RB51 Glanerbrug.JPG|DB Regio type 643 i Glanerbrug, Nederland.
Fil:Baureihe 643 (9335980543).jpg|DB Regio type 643.2 i Aachen.
Fil:Åndalsnes 2009 (9048359951).jpg|NSB type 93 i Åndalsnes.
Fil:O Train 15773300606.jpg|3-vogns Talent (lik type 643) på O-Train i Ottawa.
Fil:MAV 4824-020 02.JPG|MÁV type 5342 på Nyugati stasjon i Budapest.
Fil:643-05 643-06 RJSK Praha Smichov.jpg|Tidligere tyske 643-sett overtatt av tsjekkiske RegioJet på Praha-Smíchov stasjon.


## Referanser




## Eksterne lenker
*
Jan Fredrik Christiansen

**Jan Fredrik Christiansen** (født 5. april 1942 i Lebesby i Finnmark) er en norsk trompetist og tidligere professor ved Norges Musikkhøgskole.  

Jan Fredrik Christiansen studerte trompetspill med Harry Kvebæk, William J. Overton i London og Adolph Herseth i Chicago.
Etter ett år som 2. trompetist ved Den Norske Operas Orkester ble han i 1966 ansatt i Oslo Filharmoniske Orkester først som alternerende solotrompetist, før han han ble orkesterets solotrompetist fra 1973 til 2007.   

Christiansen var medlem av Oslo Sinfonietta fra 1989 til 2015. Han var professor ved Norges musikkhøgskole til 2013.

## Innspillinger
* *Missa da Tromba* – Musikk for trompet og orgel. Orgel, Terje Winge /Lindberg Lyd 2009

## Utgivelser
Sammen med Aline Nistad har Christiansen utgitt to samlinger med duetter for trompet og trombone. Begge med demo-cd innspilt av utgiverne (lyd Thor Bjørn Neby):

* Johann Sebastian Bach: 15 Tostemte Invensjoner (originalt for klaver) tilrettelagt for trompet og trombone
* Joseph Bodin de Boismortier: Sonater 1-9 (originalt for to fagotter) tilrettelagt for trompet og trombone

## Referanser
Patrick Honohan

**Patrick Honohan** (født 9. oktober 1949 i Dublin) er en irsk økonom, som fra september 2009 til november 2015 var sentralbanksjef for Irlands sentralbank (Central Bank of Ireland). Som sentralbanksjef representerte han også Irland i Den europeiske sentralbank. 

Han er gift og har en sønn. 

## Utdanning
Honohan har en Bachelor of Arts innen økonomi og matematikk ved University College Dublin i 1971 og en Master of Arts fra samme universitet i 1973. Etter dette studerte han ved London School of Economics, der han tok en Master of Science i 1974 og en doktorgrad (Ph.D) i 1978. Doktorgradsavhandlingen hans het «Uncertainty, Portfolio Choice and Economic
Fluctuations». 

## Yrkeskarriere
Før han tok sin *postgraduate* utdanning jobbet han for Det internasjonale pengefondet (IMF) fra 1971 til 1973. Mens han tok doktorgraden sin i London jobbet han også for Irlands sentralbank, her jobbet han i forskningsavdelingen og avdelingen for internasjonale relasjoner, etterhvert som seniorøkonom. På 1980-tallet jobbet han som rådgiver for Garret FitzGerald da han var Taoiseach (statsminister). 

Han var seniorøkonom i Verdensbanken i Washington fra 1987 til 1990, før han gikk til *Economic and Social Research Institute* i Dublin, der han jobbet fram til 1998, som professor og direktør for instituttets *Banking Research Centre*. Han returnerte til Verdensbanken i 1998, først som Lead Economist i en forskningsavdeling, senere bl.a. Senior Advisor for Verdensbankens policy for finansnæringen (Financial Sector Policy). Siden 2007 har han vært professor ved Trinity College Dublin, og siden 2008 *fellow professor*. 

Den 4. september 2009 ble han utnevnt til ny sentralbanksjef, og overtok etter John Hurley. Hurleys periode utløp egentlig i mars, men han ble overtalt til å fortsette. Honohan overtok stillingen i slutten av september 2009, og er utnevnt for en syvårsperiode.

Da hans termin som sentralbanksjef var slutt overtok Philip R. Lane denne stillingen. Lane ble utnevnt i oktober 2015, og overtok stillingen 26. november. 

## Referanser


## Eksterne lenker
* Patrick Honohan – CV (arkivert)
* Irlands sentralbank – Our Senior Team (arkivert)
Dag Blakkisrud

**Dag Blakkisrud** (født 1963 i Drammen) er en norsk museumspedagog, formidler og forfatter. Blakkisrud er fra 2022 ansatt som rådgiver og prosjektleder for Eckbos Legat med særlig ansvar for arkiv- og samlingsforvaltning.   

## Karriere
Blakkisrud er utdannet fra Universitetet i Sørøst-Norge (cand.mag) og Goetheanum ved Basel i Sveits i sprachgestaltung. Han har vært engasjert i internasjonalt kultursamarbeid i en flere år med oppdrag for offentlige, private og museale samlinger, samt vært prosjektleder og kurator for utstillinger i flere europeiske museer. I årene 2009-2015 var Blakkisrud formidlingssjef for Telemuseet og daglig leder av hovedutstillingen i Teknisk Museum i Oslo. 

## Engasjement for mennesker med utviklingshemming
Blakkisrud har engasjert seg for ytringsfrihet og samfunnsdeltagelse for mennesker med utviklingshemming, og har vært knyttet til Camphill-bevegelsen. Blakkisrud leder representantskapet i den norske Camphill-stiftelsen, og er medredaktør og bidragsyter til bladet Landsbyliv som utgis av Sosialterapeutisk Forbund.  

## Engasjement for det sørlige Afrika
Blakkisrud var i en periode tidlig på 2000 tallet engasjert av Norske Kunsthåndverkere, med ansvar for bl.a. Utenriksdepartementets tilskuddsmidler til kultursamarbeid med land i sør, og har vært involvert i et formidlingsprosjekt som søker å fremme samarbeid mellom Norge og Sør-Afrika på kunst- og kulturfeltet.  

## Bibliografi
* *Av Jamil Pasjas Orden* Aschehoug (1994)
* *Funn*, lyrikk, Aschehoug (1996)
* *Stemmer i et hus* Aschehoug (1998)
* *Jord, er det ikkje dette du ynskjer* Musikkforlag (2000)
* *Skeive [[Salme|Salmer]]*, korverk med Gisle Kverndokk Musikkforlag (2005)
* *Glasskunst*, sammen med Ulla-Mari Brantenberg Lærebokforlaget (2009)
* *[[Telegrafbygningen (Oslo)|Telegrafbygningen]], Kongensgate 21* Telenor Kulturarv (2013)
* *Kjærlighet til Jorda* – utgitt med støtte av Eckbos Legat (2018)
* *[[Sjøfartsbygningen]]. 1915–2019*, med bidrag av Mathilde Sprovin og Lars Jacob Hvinden Haug (2019)
* *Thorvald Hellesen (1888–1937)*, sammen med Matthew Drutt og Hilde Mørch (2022)

## Kilder
* Presentasjon av Dag Blakkisrud i Forfatterkatalogen på Forfattersentrums nettsider

## Referanser


## Eksterne lenker

* Camphill Norge
* Bokutgivelse ''Thorvald Hellesen (1888–1937)''
Cape Shirreff

**Cape Shirreff** er en fremtredende odde på nordenden av Ioannes Paulus II Peninsula på Livingston Island i øygruppen Sør-Shetlandsøyene. Odden dekker et isfritt område på om lag 3&nbsp;km² som sammen med San Telmo Island og Shirreff Cove utgjør et spesielt verneområde i Antarktis (ASPA nr. 149). Området er hekkeplass for antarktisk pelssel og pingviner.

Vrakrester som sannsynligvis stammer fra «San Telmo», et spansk fartøy som forliste i Drakestredet i 1819, ble funnet av William Smith i 1820 på Half Moon Beach ved Cape Shirreff. En varde på Half Moon Beach og en plakett på Gaviota Hill i nærheten er reist til minne om ofrene på det spanske fartøyet. Disse minnesmerkene står oppført på lista over historiske steder og kulturminner i Antarktis.

Odden ble navngitt av Edward Bransfield i 1820 etter kaptein William Shirreff, daværende britisk øverstkommanderende i Stillehavet.

## Referanser
Slått

**Slått** kan referere til:

* Slått (musikk), særlig framført på hardingfele eller fele
** ''Slåtter'' (Grieg), en samling klaverstykker av Edvard Grieg
* Slåttonn, perioden når bøndene slår graset
** Fjellslått, lier i fjellet der gresset blir slått som vinterfôr for bufeet

## Se også
* Slå (pekerside)
* Slag (pekerside)
Møkkamann

**«Møkkamann»** er en sang fra det norske bandet Plumbo. Sangen ble først utgitt på bandets plate *[[Råkk'n Råll Harry]]* i 2010.

## «Årets hit» under Spellemann 2011
Sangen ble kåret til «Årets hit» av publikum under Spellemannprisen 2011. Det skapte store reaksjoner da vokalist Lars Erik Blokkhus uttalte: «Når jeg ser på dere to, så får låta plutselig et nytt navn, Mokkamann», ved prisoverrekkelsen som ble foretatt av Tshawe Baqwa og Yosef Wolde-Mariam. Bandet ble pepet av scenen, og Terje Winterstø Røthing fra Kaizers Orchestra tømte øl over hodet på Blokkhus under et VGTV-intervju i etterkant samme kveld. Baqwa kalte så Blokkhus et «Fittehøl» etter dette i et intervju med Dagbladet. Både Baqwas uttalelse og øltømmingen har i ettertid blitt kritisert. 

I uke 4 i 2012 gikk «Møkkamann» til topps på VG-lista.

## Opphav
Fløytetemaet i «Møkkamann» baserer seg på en hollandsk folkemelodi fra 1735, «Wilgeboompjes». «Møkkamann» er i hovedsak laget av Lars Erik Blokhus og Glenn Hauger. Henning Hoel Eriksen har vært med på utviklingen, og står kreditert som produsent.

## Fotballsang
Supportere av FK Jerv har laget en sangtekst på samme melodi som følger Plumbos arrangement av originalen. Her heter det «Vi er F K Jerv ifra Grimstad» der det i Plumbos sang synges «Det er møkkamann som er ute».

## Referanser


## Eksterne lenker
* Plassering på VG-lista topp 20
* Møkkamann på YouTube (video)
* Spellemannprisoverrekkelsen på NRK (video)
Mesterligaen 2004-05 gruppe F

Gruppe F i Mesterligaen 2004/2005 besto av , ,  og . De to beste i gruppen gikk videre til åttendedelsfinaler, mens nummer tre gikk direkte inn i cupspillet i UEFA-cupen.

----

----

----

----

----
Michael Kohlhaas

***Michael Kohlhaas*** er en kortroman fra 1811 av den tyske forfatteren Heinrich von Kleist (1777–1811), basert på fortellinger om den tyske kjøpmannen , som skal ha levd på 1500-tallet.

Hestehandleren Michael Kohlhaas blir lurt av slottsherren Wenzel von Tronka til å betale en oppdiktet tollavgift på to hester for en flokk hester som han skal føre fram til markedet i Dresden. Han oppdager at han har blitt lurt, oppsøker junkeren, og krever erstatning for skader som er påført hestene og hestekaren. Ett år senere oppdager han at kravet er henlagt etter press fra junkerens slektninger. På grunn av dette blir han en opprører mot samfunnet. Han vinner fram med sine klager, men blir likevel dømt til døden fordi han har forsøkt å ta seg selv til rette.

«I sine verker vender Kleist stadig tilbake til konflikten mellom statens rett og individets personlige rettsfølelse og moralske plikt», og temaet i *Michael Kohlhaas* er beskrevet som «trassig opposisjonstrang hos en mann som føler seg krenket i sin rettsfølelse», som «krenket rettsfølelse som driver en bonde til opprør mot staten, til lovløshet og undergang. Det er en rystende tragedie om individet og samfunnet, fortalt med rolig realisme», og som «en konflikt mellom etablert orden og den enkeltes rett».

Fortellingen er filmet minst fire ganger, sist i 2013 av Arnaud des Pallières, med Mads Mikkelsen i hovedrollen.

## Norske utgaver
* *Michael Kohlhaas : en Fortælling*. Utgitt av Selskabet for Folkeoplysningens Fremme, 189?
* *Michael Kohlhaas : historisk fortælling*. Oversat av Alf Due. Helge Erichsens forlag, 1916
* *Michael Kohlhaas*. Oversatt av Erik Krag. Gyldendal, 1930
* *Michael Kohlhaas*. Oversatt av Hans Braarvig. Gyldendal, 1967
** I antologien *Fortellinger I* i serien Mesterverk fra verdenslitteraturen. Gyldendal, 1975. 
*** Antologien gjenopptrykt som *Mesterfortellinger fra verdenslitteraturen*. Gyldendal, 2001. 

## Referanser


## Eksterne lenker
*